
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 590 

21 Απριλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής, με αμοιβή εργασίας, πέραν 
του κανονικού ωραρίου, για δύο (2) υπαλλήλους 
του Κεφαλαίου Αποζημίωσης Φορτοεκφορτωτών 


Λιμένα Πατρών, για το Α’ εξάμηνο του 2004. 1 

Προσόντα, κριτήρια, διαδικασία πρόσληψης, καθήκο¬ 
ντα και εκπαίδευση εθελοντών ασφαλείας Ολυ¬ 
μπιακών Αγώνων . 2 

Καθορισμός παρεχομένων εφοδίων στους εθελοντές 
ασφαλείας Ολυμπιακών Αγώνων 2004 . 3 


ΑΠΟΦΑΣΕΙ Σ 

Αριθ. 15095 (1) 

Καθιέρωση υπερωριακής, με αμοιβή εργασίας, πέραντου 
κανονικού ωραρίου, για δύο (2) υπαλλήλους του Κε¬ 
φαλαίου Αποζημίωσης Φορτοεκφορτωτών Λιμένα Πα¬ 
τρών, για το Α’ εξάμηνο του 2004. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 16 του Ν. 3205/2003 (ΦΕΚ 
297/Α/23.12.2003) «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντιστοίχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις». 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (ΦΕΚ 107/ 
Α730.5.97). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά όργανα» (Α' 137) που προστέ¬ 
θηκε με το άρθρο 27 του Ν. 2081/92 (Α' 154) καιαντικατα- 
στάθηκε μετηνπαρ. 2ατου αρ. 1 του Ν. 2469/97 (Α'38). 

4. Τις 2030771/4262/0022/24.4.97, 2090440/12741/ 
0022/23.12.97, 2022941/ 2297/0022/7.4.1998, 2050742/ 
5390/0022/28.7.1998, 2/8803/0022/8.2.1999 και 2/72757/ 


0022/31.12.2003 εγκυκλίους του Γενικού Λογιστηρίου 
του Κράτους. 

5. Την ανάγκη απασχόλησης, κατά το Α’ εξάμηνο του 
2004, δύο (2) υπαλλήλων του Κ.Α.Φ. Λιμένα Πατρών και 
πέραν του κανονικού ωραρίου, κατά τις απογευματινές 
ώρες των εργασίμων ημερών Τρίτη έως Παρασκευή και 
από την 16η μέχρι την 22η ώρα, για την αντιμετώπιση αυ¬ 
ξημένων υπηρεσιακών αναγκών, όπως χορήγηση αποζη¬ 
μιώσεων και δανείων, αδειών εργασίας και λοιπών εκτά¬ 
κτων παροχών στους εργαζόμενους στις φορτοεκφορτώ¬ 
σεις στο Λιμένα Πατρών. 

6. Την ύπαρξη εγγεγραμμένης πίστωσης, για το σκοπό 
αυτό, στον ΚΑΕ 0261 του προϋπολογισμού του Κ.Α.Φ. Λι¬ 
μένα Πατρών, ύψους πέντε χιλιάδων εκατόν εξήντα επτά 
ευρώ και ογδόντα λεπτών (5.167,80), σε βάρος της οποίας 
προκαλείται δαπάνη ίση περίπου με τοήμισυ της πίστωσης. 

7. Τον ορισμό ως υπευθύνου, για τον έλεγχο και την πα¬ 
ρακολούθηση της προσφοράς υπερωριακής εργασίας 
των ανωτέρω υπαλλήλων, του προέδρου της Διοικούσας 
Επιτροπής του Κ.Α.Φ. Λιμένα Πατρών, Σούλη Κωνσταντί¬ 
νου, Κεντρικού Λιμενάρχη Πατρών. 

8. Την αριθ. ΔΙΔΚ/Φ.1/2/6139/23.3.2004 (ΦΕΚ 527/ 
Α'/24.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης», 
αποφασίζουμε: 

Καθιερώνουμε υπερωριακή με αμοιβή εργασία, πέραν 
του κανονικού ωραρίου, για το Α’ εξάμηνο του 2004, κατά 
τις απογευματινές ώρες των εργάσιμων ημερών Δευτέρα 
έως Παρασκευή και από την 16η μέχρι την 22η ώρα, για 
δύο (2) μόνιμους υπαλλήλους του Κ.Α.Φ. Λιμένα Πατρών, 
μέχρι διακόσιες δέκα (210) ώρες για κάθε υπάλληλο και 
συνολικά μέχρι τετρακόσιες είκοσι (420) ώρες, σύμφωνα 
με τον πίνακα προγραμματισμού της ανωτέρω υπηρεσίας. 

Οι ανωτέρω ώρες απογευματινής υπερωριακής εργα¬ 
σίας δεν μπορεί να υπερβούν τις εξήντα (60) μηνιαίως. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2004 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΝΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 1016/114/1 ΟΟ-γ' (2) 

Προσόντα, κριτήρια, διαδικασία πρόσληψης, καθήκοντα 
και εκπαίδευση εθελοντών ασφαλείας Ολυμπιακών 
Αγώνων. 

Ο ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του εδαφ. α' της παρ. 5 του άρθρου 5 του 
Ν.2833/2000 «Θέματα προετοιμασίας των Ολυμπιακών 
Αγώνων 2004 και άλλες διατάξεις» (Α' 150), όπως τροποποι¬ 
ήθηκε μετηνπαρ. ΙΟτου άρθρου 8του Ν.3207/2003 (Α'302). 

2. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν.2081/1992 (Α' 154) και 
αντικαταστάθηκε με το άρθρο 1 του Ν.2469/1997 (Α'38). 

3. Τις διατάξεις του άρθρου 22 παρ. 3του Ν.2362/1995 
«Περί Δημοσίου Λογιστικού, Ελέγχου των Δαπανών του 
Κράτους και άλλες διατάξεις» (Α' 247). 

4. Τις διατάξεις του Π.Δ.81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

5. Τις διατάξεις της υπ’ αριθμ. 33/2004 απόφασης Πρω¬ 
θυπουργού και Υπουργού Πολιτισμού «Ανάθεση άσκη¬ 
σης αρμοδιοτήτων στην Αναπληρωτή Υπουργό Πολιτι¬ 
σμού Φάνη Πάλλη-Πετραλιά και στους Υφυπουργούς Γε- 
ώργιο Ορφανό και Πέτρο Τατούλη» (Β' 527). 

6. Τις διατάξεις της 14650/ΔΙΟΕ 85 από 17.3.2004 κοι¬ 
νής απόφασηςτου Πρωθυπουργού καιτου Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών» (Β' 519). 

7. Τη σύμβαση που έχει υπογράφει στις 16.4.2002 με¬ 
ταξύ του Υπουργείου Δημόσιας Τάξης και της Α.Ε. «Ορ¬ 
γανωτική Επιτροπή Ολυμπιακών Αγώνων - Αθήνα 2004», 
για την υλοποίηση δράσεων που αφορούν τους Ολυμπια¬ 
κούς Αγώνες. 

8. Το γεγονός ότι από τις διατάξεις της παρούσας από¬ 
φασης προκαλείται εφάπαξ δαπάνη σε βάρος ί) του Κρα¬ 
τικού Προϋπολογισμού ύψους7.000, ΟΟευρώ περίπου για 
το έτος 2004, η οποία θα αντιμετωπισθεί από τις πιστώ¬ 
σεις του ΚΑΕ 1111 του εκτελούμενου Π/Υ εξόδων του 
Υπουργείου Δημόσιας Τάξης (Ε.Φ. 43-690 «Δαπάνες προ¬ 
ετοιμασίας και διεξαγωγής Ολυμπιακών Αγώνων 2004») 
και ϋ) του Π/Υ εξόδων της Α.Ε. «Οργανωτική Επιτροπή 
Ολυμπιακών Αγώνων - ΑΘΗΝΑ 2004», ύψους 400.000 ευ¬ 
ρώ περίπου, για το έτος 2004, αποφασίζουμε: 

Άρθρο 1 

Προσόντα - Κωλύματα 

1. Για τη λήψη μέτρων τάξης και ασφαλείας των Ολυ¬ 
μπιακών Αγώνων 2004 επιλέγονται ως άμισθοι εθελοντές 
(εθελοντές ασφαλείας) άνδρες και γυναίκες Έλληνες πο¬ 
λίτες, ή ομογενείς που ομιλούν την ελληνική γλώσσα, 
εφόσον: α) έχουν σωματική και ψυχική υγεία και β) έχουν 
συμπληρώσει μέχρι 1.7.2004 το 21ο έτος της ηλικίας 
τους, εκτός όσων έχουν εκπληρώσει τις στρατιωτικές 
υποχρεώσεις τους ή υπηρετούν στις Ένοπλες Δυνάμεις. 

2. Δεν επιλέγονται ως εθελοντές πολίτες που εμπίπτουν 
στις περιπτώσεις της παρ. 5 του άρθρου 16 του 
Ν.3103/2003 (Α' 23) καθώς και όσοι απολύθηκαν από δη¬ 
μόσια υπηρεσία για λόγους πειθαρχίας. 


Άρθρο 2 

Κριτήρια - Διαδικασία επιλογής 

1. Οι υποψήφιοι εθελοντές ασφαλείας υποβάλλουν σχε¬ 
τική αίτηση στην Οργανωτική Επιτροπή Ολυμπιακών 
Αγώνων - ΑΘΗΝΑ 2004 Α.Ε. (Ο.Ε.Ο.Α.) προσκομίζοντας 
και αντίγραφο του δελτίου ταυτότητάς τους. 

2. Η Ο.Ε.Ο.Α. καλείτους υποψηφίους εθελοντές σε συ¬ 
νέντευξη, και καταρτίζει κατάλογο με τους υποψηφίους 
που κατέχουντα προσόντα της παρ. 1 του προηγούμενου 
άρθρου. Στον κατάλογο αναφέρεται και η τυχόν ύπαρξη 
των πρόσθετων προσόντων της επομένης παραγράφου. 
Η Ο.Ε.Ο.Α. στη συνέχεια διαβιβάζει τις αιτήσεις των υπο¬ 
ψηφίων εθελοντών και τον κατάλογο στην Δ.Α.Ο.Α. για 
την επιλογή τους. 

3. Για την επιλογή λαμβάνονται υπόψη κατά σειρά προ¬ 
τεραιότητας τα ακόλουθα αντικειμενικά κριτήρια: 

α) Προϋπηρεσία στα Σώματα Ασφαλείας. 

β) Προϋπηρεσία στις Ένοπλες Δυνάμεις και κατά προ¬ 
τίμηση σε ειδικές δυνάμεις. 

γ) Προηγούμενη εμπειρία σε θέματα ασφαλείας. 

δ) Γνώση περισσότερων ξένων γλωσσών. 

ε) Γραμματικές γνώσεις. 

στ) Χειρισμός ηλεκτρονικού υπολογιστή. 

4. Γιατην επιλογή των εθελοντών ασφαλείας συγκροτεί¬ 
ται με απόφαση του Διευθυντή της Δ. Α.Ο .Α. Επιτροπή απο- 
τελούμενη από τους προϊσταμένους των Τμημάτων της: 

α) Ανθρώπινου Δυναμικού/Υποδιεύθυνσης Διοικητικής 
Υποστήριξης. 

β) Ασφάλειας Εγκαταστάσεων/Υποδιεύθυνσης Σχεδια- 
σμού Επιχειρήσεων. 

γ) Ασφάλειας Μεταφορών/Υποδιεύθυνσης Σχεδιασμού 
Επιχειρήσεων. 

Ως πρόεδρος της Επιτροπής ορίζεται ο κατά βαθμό 
ανώτερος ή αρχαιότερος αξιωματικός, ενώ καθήκοντα 
γραμματέα εκτελεί αξιωματικός της Δ.Α.Ο.Α. 

5. Η Επιτροπή παραλαμβάνει από την Ο.Ε.Ο.Α. τον κα¬ 
τάλογο και τις αιτήσεις των υποψηφίων εθελοντών και, 
σύμφωνα μετά αναφερόμενα σ' αυτές προσόντα και κρι¬ 
τήρια, συντάσσει πίνακα σειράς επιλογής των εθελοντών 
με βάση τα ανωτέρω αντικειμενικά κριτήρια. Σε περίπτω¬ 
ση που ένα κριτήριο συντρέχει σε περισσότερα των προς 
επιλογή προσώπων, λαμβάνεται υπόψη το επόμενο. Στη 
συνέχεια η Δ.Α.Ο.Α. ελέγχει και διαγράφει τους εθελο¬ 
ντές που επιλέγηκαν και εμπίπτουν στα κωλύματα της 
παρ. 2 του άρθρου 1. Ο πίνακας ακολούθως διαβιβάζεται 
στην Ο.Ε.Ο.Α., η οποία μεριμνά για την ενημέρωση του 
υποψηφίου εθελοντή ως προς την επιλογή του και επι¬ 
στρέφει τον πίνακα στην Δ.Α.Ο.Α., με ειδική μνεία όσων 
υποψηφίων ενδεχομένως δεν αποδέχονται την επιλογή 
τους. 

6. Η Επιτροπή της παρ. 4 καταρτίζει στη συνέχειατοντε- 
λικό πίνακα των επιλεγέντων εθελοντών, ο αριθμός των 
οποίων καθορίζεται με απόφαση του Αρχηγού της Ελλη¬ 
νικής Αστυνομίας. Επίσης, καταρτίζει πίνακα επιλαχό- 
ντων σε ποσοστό 20% επί του αριθμού των επιλεγέντων. 
Οι παραπάνω πίνακες κυρώνονται με πράξη του Διευθυ¬ 
ντή της Δ.Α.Ο.Α. 

7. Εθελοντές που παραιτούνται των καθηκόντωντους ή 
αποδεσμεύονται από τη Δ.Α.Ο.Α. σύμφωνα με την παρ. 5 
του άρθρου 4 αντικαθίστανται με μέριμνα της ως άνω 
Υπηρεσίας κατά σειρά προτεραιότητας από τον πίνακα 
επιλαχόντων. 

Άρθρο 3 
Εκπαίδευση 

1. Οι εθελοντές υπόκεινται σε εισαγωγική και ειδική εκ¬ 
παίδευση. 

2. Η εισαγωγική εκπαίδευση καλύπτει βασικές γνώσεις 
για τα Ολυμπιακά Ιδεώδη, την ιστορία και τη διοργάνωση 
των Αγώνων και υλοποιείται σε συνεργασία με την 
Ο.Ε.Ο.Α. 

3. Η ειδική εκπαίδευση των εθελοντών περιλαμβάνει 
θεωρητική και πρακτική κατάρτιση στα καθήκοντα που 
αυτοί θα κληθούν να εκτελέσουν. 

4.0 χρόνος, οτόπος και η διάρκεια της εκπαίδευσης κα¬ 
θορίζονται με διαταγή της Διεύθυνσης Ασφάλειας Ολυ¬ 
μπιακών Αγώνων. 

5. Η επιλογή και παραγωγή του εκπαιδευτικού υλικού 
για την εισαγωγική εκπαίδευση γίνεται με δαπάνη της 
Ο.Ε.Ο.Α. ενώ για την ειδική εκπαίδευση με δαπάνη του 
Υπουργείου Δημόσιας Τάξης. 

Άρθρο 4 
Καθήκοντα 

1. Οι εθελοντές ασφαλείας επικουρούντις αρμόδιες για 
την ασφάλεια των Ολυμπιακών Αγώνων αρχές στους το¬ 
μείς: 

α) Πρόσβασης πεζών και οχημάτων στις ολυμπιακές 
εγκαταστάσεις. 

β) Επιτήρησης κοινού και έλεγχου κοινόχρηστων χώ¬ 
ρων εντός των αθλητικών εγκαταστάσεων. 

γ) Ελέγχου στάσης και στάθμευσης οχημάτων στο οδι¬ 
κό δίκτυο των Ζωνών Ελεγχόμενης Εισόδου και Κυκλο¬ 
φορίας και των Ζωνών Ελεγχόμενης Στάθμευσης των 
αθλητικών εγκαταστάσεων, στο περιβάλλον οδικό δίκτυο 
λοιπών εγκαταστάσεων ολυμπιακού ενδιαφέροντος 
όπως χώροι άφιξης και αναχώρησης επισκεπτών, χώροι 
διαμονής και προπονητήρια, αμαξοστάσια συγκοινωνια¬ 
κών μέσων καθώς επίσης στο οδικό δίκτυο που διεξάγο¬ 
νται αγωνίσματα ανοιχτού δρόμου. 

δ) Κίνησης πεζών σε χώρους ολυμπιακού ενδιαφέρο¬ 
ντος, ιδίως στις περιπτώσεις εκκένωσης των εγκαταστά¬ 
σεων. 

ε) Γραμματειακής υποστήριξης των διοικήσεων ασφα¬ 
λείας των ολυμπιακών εγκαταστάσεων. Ειδικά για την 
άσκηση των καθηκόντων αυτών ο άμισθος εθελοντής δύ- 
ναται να είναι και άτομο με ειδικές ανάγκες. Κατά τα λοι¬ 
πά ισχύουν οι προϋποθέσεις του άρθρου 1. 

2. Οι εθελοντές ασφαλείας ενημερώνουν την αρμόδια 
αστυνομική αρχή για κάθε συμβάν που περιέρχεται σε 
γνώση τους και αφορά την εκτέλεση των καθηκόντων 
τους. Επίσης, παρέχουν γενικής φύσεως πληροφορίες 
προςτο κοινό στους χώρους ολυμπιακού ενδιαφέροντος. 

3. Οι εθελοντές ασφαλείας κατά την εκτέλεση των κα- 
θηκόντωντους: α) δεν θίγουν ατομικά δικαιώματα των πο¬ 
λιτών και δεν έχουν δικαίωμα προανακριτικών ενεργειών, 
β) υπόκεινται στον έλεγχο καιτηνεποπτείατων οικείων δι¬ 
οικήσεων ασφαλείας των ολυμπιακών εγκαταστάσεων ή 
των κατά περίπτωση αρμόδιων αστυνομικών αρχών από 
όπου και διατίθενται για την προσφορά των υπηρεσιών 
τους. 

4. Οι εθελοντές παρέχουν τις υπηρεσίες τους κατά τη 
διάρκεια της ημέρας σε χρόνο που δεν υπερβαίνει συνο¬ 
λικά τις οκτώ (8) ώρες ημερησίως. 


5.0 εθελοντής αποδεσμεύεται απάτη Δ.Α.Ο.Α. όταν κα¬ 
τά τη διάρκεια της εκπαίδευσης ή κατά την εκτέλεση των 
καθηκόντωντου διαπιστωθεί ότι: α) στερείται των προσό¬ 
ντων ή εμπίπτει στα κωλύματα του άρθρου 1, β) κρίνεται 
από τη Δ.Α.Ο.Α. ως ανεπαρκής, γ) απουσιάζει αυθαίρετα 
από τα καθήκοντάτου, δ) προβαίνει σε ενέργειες που πα¬ 
ρακωλύουν ή διαταράσσουν την ομαλή τέλεση των Αγώ¬ 
νων και ε) δεν συμμορφώνεται προς τις υποδείξεις των 
υπευθύνων για θέματα ασφαλείας. 

Άρθρο 6 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Απριλίου 2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΠΕΤΡΟΣ ΔΟΥΚΑΣ ΦΑΝΗ ΠΑΛΛΗ-ΠΕΤΡΑΛΙΑ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 
-♦- 

Αριθ. 1016/114/106< (3) 

Καθορισμός παρεχομένων εφοδίων στους εθελοντές 
ασφαλείας Ολυμπιακών Αγώνων 2004. 

Ο ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΟΛΙΤΙΣΜΟΥ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 5 παρ.6 του Ν.2833/2000 
«Θέματα προετοιμασίας των Ολυμπιακών Αγώνων 2004 
και άλλες διατάξεις» (Α'-150). 

2. Τις διατάξεις του άρθρου 29 Ατού Ν. 1558/1985 «Κυ¬ 
βέρνηση και κυβερνητικά όργανα» (Ά 137), όπως αυτό 
προστέθηκε με το άρθρο 27 του Ν.2081/1992 (Ά 154) και 
τροποποιήθηκε με το άρθρο 1 παρ2ατου Ν.2469/1997 (Ά 
38). 

3. Τις διατάξεις του Π.Δ.81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57). 

4. Τις διατάξεις της υπ’ αριθμ. 7004/3/39 από 15.3.2004 
κοινής απόφασης του Πρωθυπουργού και του Υπουργού 
Δημόσιας Τάξης «Ανάθεση αρμοδιοτήτων στον Υφυ¬ 
πουργό Δημόσιας Τάξης Χρήστο ΜΑΡΚΟΓΙΑΝΝΑΚΗ» (Β' 
518). 

5. Τις διατάξεις του άρθρου 7 της υπ’ αριθμ. 14650/ 
ΔΙΟΕ 85 από 17.3.2004 κοινής απόφασης του Πρωθυ¬ 
πουργού και του Υπουργού Οικονομίας και Οικονομικών 
«Καθορισμός αρμοδιοτήτων των Υφυπουργών Οικονο¬ 
μίας και Οικονομικών» (Β' 519). 

6. Τις διατάξεις της υπ’ αριθμ. 33/24.3.2004 απόφασης 
του Πρωθυπουργού και του Υπουργού Πολιτισμού «Ανά¬ 
θεση άσκησης αρμοδιοτήτων στην Αναπληρωτή Υπουρ¬ 
γό Πολιτισμού Φάνη Πάλλη-Πετραλιά» (Β' 527). 

7. Το γεγονός ότι από τις διατάξεις της παρούσας από¬ 
φασης δεν προκαλούνται δαπάνες σε βάρος του κρατι¬ 
κού προϋπολογισμού καθ' όσον η δαπάνη προμήθειας 

των εφοδίων των εθελοντών που ανέρχεται στο ποσό των 
550.000 ευρώ περίπου θα βαρύνει την Οργανωτική Επι¬ 
τροπή Ολυμπιακών Αγώνων - Αθήνα 2004 Α.Ε., αποφασί¬ 
ζουμε: 

Άρθρο 1 

Παρεχόμενα εφόδια 

1. Στους εθελοντές ασφαλείας των Ολυμπιακών Αγώ¬ 
νων του 2004 παρέχονται τα ακόλουθα εφόδια : 

α. Μπλούζα τύπου πόλο, 
β. Παντελόνι, 
γ. Μπουφάν, 
δ. Καπέλο πλατύγυρο, 
ε. Υδροδοχείο, 
στ. Θήκη μέσης, 
ζ. Κάλτσες, 
η. Περιβραχιόνιο. 

2. Ειδικά σε όσους επιλεγούν στον τομέα της ασφάλει¬ 
ας μεταφορών, παρέχονται επιπλέον: 

α. Φωσφορούχο γιλέκο, 
β. Αδιάβροχο. 

γ. Χειρόκτια χρώματος λευκού, 
δ. Πηλήκιο τύπου τζόκεϋ. 
ε. Σφυρίχτρα, 
στ. Ατομικό σημειωματάριο, 
ζ. Στυλό. 

3. Η δαπάνη προμήθειας των εφοδίων των προηγούμε¬ 
νων παραγράφων βαρύνει την Οργανωτική Επιτροπή 


Ολυμπιακών Αγώνων - Αθήνα 2004 Α.Ε. (Ο.Ε.Ο.Α.). Τα 
εφόδια αποτελούν υλικό της Ο.Ε.Ο.Α. και παρέχονται 
προς χρήση στους δικαιούχους με δική της μέριμνα, σύμ¬ 
φωνα με τις διατάξεις που τη διέπουν. 

4. Οι τεχνικές προδιαγραφές της κατασκευής, τα λοιπά 
τεχνικά στοιχεία των παραπάνω εφοδίων και κάθε άλλη 
αναγκαία λεπτομέρεια καθορίζονται από την Οργανωτική 
Επιτροπή Ολυμπιακών Αγώνων - Αθήνα 2004 Α.Ε. σε συ¬ 
νεργασία με την Διεύθυνση Τεχνικών/Αρχηγείου Ελληνι¬ 
κής Αστυνομίας και τη Διεύθυνση Ασφάλειας Ολυμπια¬ 
κών Αγώνων/Α.Ε.Α. 

Άρθρο 2 
Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2004 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΑΛΟΓΟΣΚΟΥΦΗΣ ΦΑΝΗ ΠΑΛΛΗ-ΠΕΤΡΑΛΙΑ 

ΥΦΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

ΧΡ. ΜΑΡΚΟΓΙΑΝΝΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




